Nogoknayo Dios huadakda o̱'e̱po oro'omeyen huatioka'eri oro'omeyen dakhuea' e'ka' huamanopo'yarea'eri o̱'e̱po di' mo'e̱ne . Konig huakka' di' mo'e̱ne . Mo'nopo̱e̱a̱'po mo'nopo'yarea'uyne . Oro'omeyen dakhuea' e'ka' bokkahuea'uyne . “ Konig huadak mo'e̱ne , ” Diosa mona'uyne . Katepi' huadak o'kika'nok Diosa nopo'yareahue' e̱'e̱a̱da mo'tinepahui'po dakhuea' e'ka' mo'nopo'yarea'uyne . Oro'omeyennopo' mo'nopo'koyoa'uyne . Konig onte'ti huaboa'da e'si'poe̱' Diosa ke'nen Noki̱re̱g boyo'ke'uynok oro'omeytaj kamanopo'to̱i̱ke'po boyo'ke'uyne . Ken konig huabonopo' o̱'e̱po Diostaj noeonhuahuika'dik o̱'e̱a̱pone .
